**Էժենի Անի Կլոդին Լե Սոմմեր** (ֆր.՝ Eugénie Anne Claudine Le Sommer, (մայիսի 18, 1989(1989-05-18)[…], Գրաս), ֆրանսիացի ֆուտբոլիստուհի, Լիոնի «Օլիմպիկի» և Ֆրանսիայի կանանց ֆուտբոլի ազգային հավաքական հարձակվող։ Խաղացել է նաև առաջնային կիսապաշտպանի գծում։

Կարիերա
-------

### Ակումբային

Էժենին ֆուտբոլ սկսել է խաղալ 5 տարեկանից, մարզվել է «Տրելիսսկա» ակումբում։ Չորս տարի մարզվելուց հետո տեղափոխվել է «Հերմեր»։ Ավելի ուշ հանդես է եկել «Լորյան» ակումբում, որտեղ նվաճել է բազմաթիվ պարգևներ և դրա շնորհիվ ընդունվել է Ֆրանսիայի ֆուտբոլային ակադեմիաներից մեկը` «Կլերֆոնտեն»։ Մի քանի խաղ անցկացնելով այնտեղ, նա ավարտում է ակադեմիան և հայտնվում «Ստադ Բրիոշան» թիմում։ Առաջին մրցաշրջանում անց է կացրել 22 խաղ և դարձել 4 գոլի հեղինակ։ Երկրորդ մրցաշրջանում նույնպես անց է կացրել 22 խաղ, դառնալով 10 գոլի հեղինակ։ Նա առաջադրվել է տարվա լավագույն ֆուտբոլիստուհու մրցանակին, սակայն զիջել է Լուիզա Նեսեբին։ 2009/2010 թվականների մրցաշրջանի առաջին յոթ խաղերի ընթացքում դարձել է 10 գոլի հեղինակ, այդ թվում նաև հեթ-տրիկի՝ «Թուլուզի» հետ խաղի ժամանակ։ Խփած գոլերի և լավագույն ռմբարկուի տիտղոսը նվաճելու շնորհիվ նվաճում է նաև երկար սպսված՝ տարվա լավագույն ֆուտբոլիստուհու մրցանակը։

2010 թվականի հունիսի 30–ին Էժենին տեղափոխվում է Լիոնի «Օլիմպիկ»։

### Հավաքականում

Էժենի Լե Սոմմեր խաղացել է մինչև 17 տարեկանների, մինչև 19 տարեկանների և մինչև 20 տարեկանների ազգային հավաքականների թիմերի կազմում։ Մինչև 19 տարեկանների հավաքականի կազմում երկու անգամ նվաճել է Լա Մանգի գավաթը։ 2008 թվականին մասնակցել է Չիլիում տեղի ունեցած աշխարհի երիտասարդական առաջնությանը, որտեղ Ֆրանսիան գրավել է 4-րդ տեղը, իսկ Էժենի Լե Սոմմերը դարձել է 4 գոլի հեղինակ՝ ստացել է «Բրոնզե գնդակ» մրցանակ։

Հիմնական հավաքականի կազմում առաջին խաղն անց է կացրել 2009 թվականի փետրվարի 12-ին՝ Իռլանդիայի դեմ խաղում։ Նույն թվականին մասնակցել է Եվրապայի առաջնությանը, մասնակցել է թիմի բոլոր չորս խաղերին, այդ թվում նաև՝ փլեյ-օֆի, որտեղ ֆրանսուհիները տասնմեկ մետրանոց հարվածներով զիջել են հոլանդուհիներին։ Էժենին հավաքականում իր առաջին գոլը խփել է 2009 թվականի սեպտեմբերի 23–ին՝ Սերբիայի դարպասին։

Լե Սոմմերը 2011 թվականին մասնակցել է աշխարհի առաջնությանը։ Ֆրանսիան գրավել է 4-րդ տեղը, սակայն նա առաջնության ընթացքում գոլի հեղինակ չի դարձել։

Նվաճումներ
----------

* Չեմպիոնների լիգայի հաղթող (2011, 2012)
* Ֆրանսիայի գավաթակիր (2012)
* Հավաքականների Կիպրոսի գավաթի հաղթող (2012)

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Soccerdonna (գերմ.) — 2010.
2. 1 2  GeneaStar
3. 1 2  Roglo — 1997. — ed. size: 9000000
4. 1 2  Who's Who in France (ֆր.) — Paris: 1953. — ISSN 0083-9531; 2275-0908
5. ↑  Le Sommer ready to make history Արխիվացված 2009-06-23 Wayback Machine (անգլ.)
6. ↑  Dutoit, Yann Picand, Dominique. «Eugénie Le Sommer : définition de Eugénie Le Sommer et synonymes de Eugénie Le Sommer (français)». *dictionnaire.sensagent.leparisien.fr*. Վերցված է 2018 թ․ հոկտեմբերի 7-ին.`{{cite web}}`: CS1 սպաս․ բազմաթիվ անուններ: authors list (link)
7. ↑  «Football : Eugénie Le Sommer dans la cour des grandes» (ֆրանսերեն). Վերցված է 2018 թ․ հոկտեմբերի 7-ին.

Արտաքին հղումներ
----------------

* Профиль на сайте Федерации футбола Франции (1) Արխիվացված 2012-10-02 Wayback Machine
* Профиль на сайте Федерации футбола Франции (2) -

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | LinkedIn · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | EspritBleu · FootballDatabase.eu · footofeminin.fr · L’Équipe · Olympic Channel · soccerdonna.de · Soccerway · playmarkerstats.com (խաղացող) · worldfootball.net (խաղացող) · ՈւԵՖԱ · ՖԻՖԱ |
|  |
| Բառարաններ և հանրագիտարաններ | Munzinger |

 |